Interakcie liekov
Dobrý deň.ProsimVás,nakoľko mávam časté a silné bolesti hlavy, popri užívaní liekov Escitil, Diazepam, Briviact a Timonil je vhodná kombinacia liekov Ibalgin s Paralelnom?Poprípade Migralgin?Ibalgin samotný už nezaberá.A za ako dlhý čas sa vylúči Almiral podaný i.m.?Ďakujem za odpoveď.
Dobrý deň,
ďakujeme za Vašu otázku.
Kombináciou liekov Escitil a Timonil retard s ibuprofénom bola pozorovaná klinicky stredne závažná interakcia v dôsledku ktorej je prítomný zvýšený účinok ibuprofénu vrátane jeho nežiadúcich účinkov, popisované je najmä zvýšené riziko krvácania.
Kombináciou lieku Timonil retard a Escitil s paracetamolom je prítomné zvýšené riziko toxického pôsobenia paracetamolu na pečeň.
Príležitostné užitie liekov od bolesti nie je vylúčené, pokiaľ ste v minulosti nemali krvácanie z tráviaceho traktu a netrpíte ochorením pečene. Ak to je nevyhnutné, je však potrebné podávať nižšie dávky a čo najkratšiu dobu. V prípade opakovanej potreby liečby bolesti je potrebné ďalší postup konzultovať s ošetrujúcim lekárom.
Čas za ktorý sa vylúči liek Almiral po intramuskulárnej aplikácii z tela je individuálny a závisí od viacerých faktorov. Pri jednorázovom podaní môže byť do 48 hodín v tele prítomné už len zanedbateľné množstvo liečiva.
Prajem pekný zvyšok dňa.
S pozdravom
PharmDr. Veronika Kiabová